જ્યારે પણ આપણે UC ન્યૂઝની એપ ડાઉનલોડ કરીએ છીએ તો તેનું સર્વર આપણા ફોનની IMEI એટલે કે આંતરરાષ્ટ્રીય મોબાઈલ ઓળખ સંખ્યાનો નંબર, આપણા હેન્ડસેટનો પ્રકાર, મોબાઈલ ઓપરેટીંગ સિસ્ટમ, આપણા મોબાઈલ પર ડાઉનલોડ થયેલી બીજી એપની જાણકારી આપણું IP એડ્રેસ પણ મેળવી લે છે. UC ન્યૂઝે પોતાના કાનૂની દસ્તાવેજ પોલિસીમાં આ ઘોષિત કરી રાખ્યું છે. સવાલ એ થાય છે કે, એક ન્યૂઝ એપને વપરાશકર્તાનાં IMEI નંબર, અન્ય કઈ કઈ એપ વાપરી રહ્યો છે અને IP એડ્રેસ જેવી ચીજોની શી જરિયાત હોઈ શકે ? કંપની ભલે આ માહિતીનો દુરુપયોગ ન કરવાની વાત કરે, પરંતુ ભારત સાથે ચીનનો દુશ્મનાવટભર્યો વ્યવહાર જોતાં ચીન આ મામલે સખણું રહે તે વાતમાં માલ નથી. બેશક ચીન આ માહિતીનો ભારત વિરુદ્ધ દુરુપયોગ કરશે ને કરશે જ. આમ પણ વર્તમાન સરકાર જે રીતે ચીનને પડકાર ફેંકી તેને તેની જ ભાષામાં જવાબ આપી રહી છે, ત્યાર બાદ હાલની સરકાર ચીનની આંખમાં કણાની માફક ખૂંચી રહી છે. વિરોધ પક્ષના નેતાઓ છેક પાકિસ્તાનમાં જઈ મોદીને હટાવવા તેમની જાહેરમાં મદદ માગે છે. રાહુલ ગાંધી ચીનના પ્રતિનિધિઓ સાથે ગુપ્ત ભેદી બેઠકો યોજે છે. આ બધી વાતો વર્તમાન સરકાર વિરુદ્ધ કોઈ ષડયંત્ર થઈ રહ્યું હોવાનો અંદેશો આપી રહી છે.